


PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti,  8 septembrie 2010

Nr.29/194
RAPORT

asupra propunerii legislative pentru modificarea art.7 alin.(1) lit. c) şi d) din Legea nr.128/1997 privind Statutul personalului didactic
(Pl.x.  374/2010) 

1. În baza prevederilor art. 95 din Regulamentul Camerei Deputaţilor, republicat, cu adresa nr. Pl.x. 374 din 28 iunie 2010, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru modificarea art.7 alin.(1) lit. c) şi d) din Legea nr.128/1997 privind Statutul personalului didactic.

Pentru întocmirea raportului, Comisia a analizat avizele primite de la Comisia juridică, de disciplină şi imunităţi, Comisia pentru muncă şi protecţie socială, avizul Consiliului Legislativ, Avizul Consiliului Economic şi Social, precum şi Punctul de vedere al Guvernului.


Propunerea legislativă are ca obiect de reglementare modificarea articolului 7 din Legea nr. 128/1997 privind Statutul personalului didactic, cu modificările şi completările ulterioare, în sensul asigurării unui tratament echitabil, din punct de vedere al încadrării şi salarizării, între învăţătorii şi educatorii, licenţiaţi sau nu, angajaţi în prezent, şi profesorii pentru învăţământul primar şi preşcolar, absolvenţi ai facultăţilor de profil. 

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 19 deputaţi, din totalul de 31 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat domnul Kiraly Andrei Gheorghe, secretar de stat în Ministerul Educaţiei, Cercetării, Tineretului şi Sportului.

5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 7 septembrie 2010, Comisia a propus, cu unanimitatea celor prezenţi, aprobarea propunerii legislative, cu amendamentele din Anexă:

ANEXĂ

I. Amendamente admise

	Nr.

crt.
	Text 

Legea nr. 128/1997,
cu modificările şi completările ulterioare


	Text 

propunere legislativă


	Text propus de Comisie

(autorul amendamentului)
	Motivare

	1.
	---
	Titlul Legii: Lege pentru modificarea art. 7 alin. (1) lit. c) şi d) din Legea nr. 128/1197 privind Statutul personalului didactic
	Titlul Legii: Lege pentru modificarea Legii nr. 128/1197 privind Statutul personalului didactic
	Respectarea normelor de tehnică legislativă.

	2. 
	---


	Articol unic – La articolul 7 alineatul (1) din Legea nr. 128/1997 privind Statutul personalului didactic, publicată în Monitorul Oficial al României, Partea I, Nr. 158 din 16 iulie 2007, cu modificările şi completările ulterioare, literele c) şi d) se modifică şi vor avea următorul cuprins: 
	Text nemodificat
	

	3.
	c) pentru funcţia de institutor - absolvirea cu examen de diplomă a colegiului universitar pedagogic, a liceului pedagogic sau a unei şcoli echivalente, urmată de absolvirea cu diplomă a unei instituţii de învăţământ superior de lungă durată sau de scurtă durată ori de absolvirea cu diploma a ciclului I de studii universitare de licenţă ori absolvirea cu diplomă de licenţă sau de absolvire, urmată de un curs specific în domeniul psihopedagogic şi metodic; prevederile prezentei litere nu se aplică absolvenţilor de Pedagogia Învăţământului Preşcolar şi Primar, care beneficiază de aplicarea prevederilor alin. (1) lit. d);
d) pentru funcţia de profesor pentru învăţământul preşcolar şi profesor pentru învăţământul primar - absolvirea cu diplomă a ciclului I de studii universitare de licenţă sau a ciclului II de studii universitare de masterat în profilul postului sau absolvirea liceului pedagogic, urmată de absolvirea unei instituţii de învăţământ superior de scurtă sau de lungă durată în profilul pedagogic;
	„c) pentru funcţia de institutor – absolvirea cu examen de diplomă a colegiului universitar pedagogic sau a unei şcoli echivalente, ori absolvirea cu diplomă a ciclului I de studii universitare de licenţă urmată de un curs specific în domeniul psihopedagogic şi metodic;
d) pentru funcţia de profesor pentru învăţământul preşcolar şi profesor pentru învăţământul primar – absolvirea cu diplomă a ciclului I de studii universitare de licenţă sau a ciclului II de studii universitare de masterat în profilul postului sau absolvirea liceului pedagogic, urmată de absolvirea unei instituţii de învăţământ superior de scurtă sau lungă durată; ”
	Text nemodificat
Text nemodificat

